Damjan od Resnika u beogradskom klubu Žica 2010. godine.
**Damjan od Resnika** je muzički projekat osnovan 2009. godine u Beogradu. Pre toga je pevač pod tim umetničkim imenom objavljivao demo snimke.

Damjan od Resnika je deo nove srpske scene okupljene u zgradi BIGZ-a. Damjanova muzika predstavlja spoj ambijentalne muzike i psihodeličnog rocka, sa primesama drugih pravaca poput regea i popa.

Biografija
----------

Damjan Pavlica, pevač, gitarista i tekstopisac, od 2004. godine snima demo snimke u kućnim uslovima, od kojih su najpoznatiji Fini mladi ljudi i Besplatna pesma. 2009. godine oformljuje bend Damjan od Resnika, čiji su stalni članovi:

* Damjan Pavlica - gitara, vokal
* Ivana Blažević - violina, vokal
* Miloš Bakalović - bubanj, udaraljke
* Nemanja Jovanović - bas, harmonika

Pored njih, u projektu učestvuje i gomila gostujućih muzičara koji se često smenjuju na svirkama.

Diskografija
------------

Damjan je neke od demo snimaka objavio na kompilacijima "*Rokanje Nikad nije stalo*" (Neradnik, 2005)  i "*Zgrada je živa!*" (Manekeni Bigza, 2009) .

### Pored vatre (2011)

Omot prvog albuma "Pored vatre".
Damjan od Resnika 2011. godine objavljuje prvi studijski album "*Pored vatre*", koji karakteriše akustičan zvuk, muško-ženski dvoglasi, mnoštvo živih instrumenata (violina, kontrabas, gitara, harmonika, gusle, didžeridu…) i sirova produkcija, bez mnogo efekta. Na albumu se nalaze sledeće numere: 

1. Uspavanka za Iskru
2. Noć pod nebom
3. Mlade mame
4. Bez poverenja
5. Zastor
6. Poznanja
7. Negde
8. Fini mladi ljudi
9. Moja država
10. Sunce sija u našem kraju
11. Položaj čoveka
12. Znam taj dan
13. Uspavanka za Iskru (rmx)

Album je sniman 2010/2011. u Resničkoj Laboratoriji Zvuka (RLZ), a u snimanju je učestvovalo petnaestak muzičara, među kojima su: Boris Tasev (harmonika), Miloš Bosnić (kontrabas), Nenad Đorđević (klarinet, bas), Bojan Čop (gitara, usna harmonika), Uroš Pejčić (gitara, gusle), Todor Rosić (perkusije, drombulje, didžeridu) i drugi.

Prema oceni muzičkog fanzina Terapija.net, "više od polovice albuma je dosadno i vrlo patetično", a izdvajaju se "dvije odlične pjesme": Mlade mame i "protestna himna" Moja država.

### Protiv tebe (2012)

Naslovnica drugog albuma "Protiv tebe!"
2012. godine Damjan od Resnika je objavio drugi studijski album "*Protiv tebe*", koji karakteriše tvđi električni zvuk. Na albumu se nalaze sljedeće pjesme: 

1. Mali
2. 1994
3. Ekumena
4. Jebeni grad
5. Moje vreme prošlo
6. Obnova i izgradnja
7. Ona živi na rubu
8. Trag
9. Pevam
10. Sloboda
11. Vasiona

Album je sniman tokom 2011/2012. u studiju RLZ u Resniku, a sve pesme je odsvirao, otpevao i producirao Damjan Pavlica. Izdavač u Srbiji je Fairshare, a u Hrvatskoj nezavisna izdavačka kuća Slušaj najglasnije.

Prema oceni muzičkog fanzina Terapija.net, album Protiv tebe "ne samo da je potpuno drugačiji, nego je i jedno od boljih ostvarenja ovogodišnje ex-Yu scene".

Izvori
------

1. ↑  Damjan od Resnika na facebook-u
2. ↑  „Damjan od Resnika na popboks-u". Arhivirano iz originala na datum 2010-10-04. Pristupljeno 2011-06-29.
3. ↑  „Damjan od Resnika – Pored vatre". Arhivirano iz originala na datum 2011-07-16. Pristupljeno 2011-06-29.
4. ↑  Neradnik kompilacija "Rokanje nikad nije stalo"
5. ↑  Zgrada je živa + Festivalito! 2
6. ↑  Najava albuma na popboksu[*mrtav link*]
7. ↑  DAMJAN OD RESNIKA: Pored vatre (Slušaj najglasnije, 2011)
8. ↑  Protiv tebe, by Damjan od Resnika
9. ↑  Striving for Musical Independence
10. ↑  DAMJAN OD RESNIKA: Protiv tebe (Slušaj najglasnije/ Fairshare, 2012)

Vidi još
--------

* Zgrada BIGZ-a
* Nova srpska scena

Vanjske veze
------------

***Damjan od Resnika*** na Wikimedijinoj ostavi

* Damjan od Resnika – Pored vatre Arhivirano 2012-05-29 na Wayback Machine-u (prvi album)
* Damjan od Resnika – Protiv tebe Arhivirano 2012-05-31 na Wayback Machine-u (drugi album)
* Damjan od Resnika – Treći album Arhivirano 2013-10-12 na Wayback Machine-u (treći album)
* Zvanična stranica Damjana od Resnika na facebook-u
* Kompletna diskografija Damjana od Resnika na bandcamp-u